《奉纪》
宋代·綦崇礼

八座近黄扉，三公宜黑发。用舍岂自谋，机缄何翕忽。

一麾遽出守，双溪厌风月。江海今就闲，议论犹英发。

大厦终须材，虚舟聊应物。胜览莫辞频，君驺宁久歇。

作者简介：（1083—1142）高密人，徙居潍州北海，字叔厚，一字处厚。徽宗政和八年进士。自幼聪颖，十岁能为邑人作墓铭。调淄县主簿，为太学正，迁博士，摄给事中。高宗南渡，授中书舍人，知漳、明州。累除翰林学士。所撰诏命数百，文简意明。以宝文阁直学士知绍兴府，适金人入侵，督缮城郭，厉甲兵，用心劳苦。后退居台州。平生廉俭寡欲，潜心辞章，洞晓音律。有《北海集》。